als_Latn dik_Latn sag_Latn
Sequi: Kini durim, më 10 tetor përgjigje e prerë për progres-raportin (Burimi: Balkanweb, www.balkanweb.com)
TIRANE - Kreu i prezencës së BE-së në Tiranë, Ettore Sequi është treguar i kujdesshëm sa i takon përgjigjes që Bashkimi Europian pritet të japë në 10 tetor sa i takon marrjes së statusit të vendit kandidat për Shqipërinë. Në një prononcim për gazetarët pas takimit që zhvilloi në selinë rozë, me kreun e PS-së Edi Rama, ambasadori duke iu përgjigjur interesit të gazetarë tha se përgjigjien do e japë më 10 tetor.
“Unë do kem mundësinë tua jap pëgjigjen time të saktë dhe të prerë në 10 tetor. Do ta diskutojmë me datën 10 tetor, pasi tani se nuk e di”,- deklaroi Sequi, i cili duke treguar një histori të fëmijërisë së tij, bëri thirrje që palët të kenë durim.
Duke iu referuar lajmit që gjencia e lajmeve italiane ANSA, publikoi pak ditë më parë, ambasadori sqaroi se ai flet si përfaqësues i BE-së dhe jo në bazë të shtetësisë së tij dhe se komentet e tij do i bëjë pas daljes së progres-raportit.
“Unë kam tri gjëra, Ansa është një agjenci e rëndësishme. Së pari, po të flasim teknikisht gjëja kryesore nuk jam italian, por përfaqësoj BE. Së dyti, jo vetëm ti po shumë të tjerë jeni miq të mitë dhe ju e dini se nuk bëj komente për raporte të agjencive të lajmeve. Por, do jem mëse i gatshëm të bëj komente në 10 tetor kur të dalë dhe raporti për Shqipërinë. Me datën 10 tetor do kemi konferencë shtypi ku do themi se se cilat do jenë konkluzionet e raportit”,- theksoi Sequi, i cili njoftoi se nesër do të publikohet një bisedë e tij me shkrimtarin e madh Ismail Kadare për cështjen e Integrimit Europian të vendit.
Duke iu referuar takimit me Ramën dhe cështjet e biseduara, ambasadori Sequi bëri me dije se lideri i së majtës e kishte njoftuar për cështjet që shqetësojnë opozitës, sic është edhe cështja e Këshillit të Qarkut Fier. Sequi u shpreh se shpreson që cështjet e PS të gjejnë zgjidhje.
“E vetmja gjë që mund të them ështëgtë gjendet një zgjidhje jo vetëm për të, por edhe për të tjera”,- theksoi Sequi.
Ambasadori Sequi vizitë në selinë rozë, pritet nga Rama
Teksa pak ditë na ndajnë nga dalja e progres-raportit të BE-së për Shqipërinë, intensifikohet axhenda e politikanëve shqiptarë.
Kreu i prezencës së Bashkimit Europian, paraditen e sotme rreth orës 9:00 është drejtuar për në selinë rozë, ku pritet të zhvillojë një takim me kreun e Partisë Socialiste, Edi Rama.
Burime brenda selisë rozë, bëjnë me dije se temë e takimit pritet të jenë temat ‘e nxehta’, të cilët kanë trazuar politikën ditët e fundit, si ligjet me 3/5, pr/ligji për Gjykatën e Lartë dhe Reforma Parlamentare.
Opozita kushtëzon pr/ligjin për Gjykatën e Lartë, me kreun e Këshillit të Qarkut Fier, ndërkohë sa i takon Reformës Parlamentare cështjet e mbetura pezull janë ato që i takojnë dekreteve të Presidentit, ku PS kërkon votim të fshehtë, si dhe opozita kërkon zgjatje të fjalës së përfaqësuesit më të lartë të opozitës në Kuvend. Ndërkohë në takim nuk përjashtohet edhe diskutimi për zgjedhjen e kreut të ri të KQZ dhe anëtarëve të saj, në një kohë ku Komisioni i Ligjeve, po shqyrton kandidaturat.
Një ditë më parë, ambasadori Sequi, i bëri thirrje klasës politike shqiptare të punojë mbi frymën e kompromisit dhe konsensusit për të realizuar detyrimet e mbetura të BE me qëllim marrjen e statusit të vendit kandidat.
03.10.2012
Burimi: Balkanweb
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn